stanford-oval/wikipedia huggingface dataset:
Bakili Muluzi

| Elson Bakili Muluzi |
| --- | --- |

Malawin 2. presidentti
 24. toukokuuta 1994 - 24. toukokuuta 2004  
Edeltäjä:  Hastings Banda
Seuraaja:  Bingu wa Mutharika
Henkilötiedot
Syntynyt: 17. maaliskuuta 1943 (ikä 81)
Puoliso:  Annie Chidzira Muluzi Patricia Shanil Muluzi
Tiedot
Puolue:  UDF
Elson Bakili Muluzi (s. 17. maaliskuuta 1943) on malawilainen poliitikko, joka toimi maansa toisena presidenttinä 1994–2004. Hän edustaa Yhdistynyttä demokraattista rintamaa (UDF).
UDF-puolueen ehdokas Muluzi voitti Hastings Bandan maan ensimmäisessä monipuoluevaalissa toukokuussa 1994. Muluzi valittiin uudelleen 1999, jolloin hän sai 52,4 % äänistä voittaen vastustajansa Gwanda Chakuamban. Vuonna 2004 Muluzin korvasi UDF:n Bingu wa Mutharika.
Muluzin ja Mutharikan välit heikkenivät keskinäiseksi taisteluksi, johon kuului yritys erottaa Mutharika, parlamentin toiminnan lukkiutuminen ja vallankaappaussyytöksiä.
Mutharika erosi puolueesta 2005 ja perusti oman Demokraattisen edistyspuolueensa, jolla oli vähemmistö parlamentissa.
Bakili Muluzi joutui vuonna 2006 korruptiosyytösten kohteeksi.
Hänen mukaansa syytteet ovat poliittisia.
Muluzi yritti asettua ehdolle vuoden 2009 vaaleihin Mutharikaa vastaan, mutta oikeus esti tämän, hänen oltuaan jo presidenttinä sallitut kaksi kautta. Tämän jälkeen Muluzi asettui tukemaan Kongressipuolueen John Temboa.
Asko Kilpinen

Asko Olavi Kilpinen (s. 6. syyskuuta 1938 Ruokolahti) on suomalainen prikaatikenraali, joka toimi muun muassa Hangon Rannikkopatteriston ja Suomenlinnan rannikkorykmentin komentajana.
Kilpinen syntyi metallimies Hugo Kilpisen (kaatui vuonna 1940) ja Elli Naukkarisen perheeseen. Hänen puolisonsa vuodesta 1962 on Oili Tonttila.
Kilpinen tuli ylioppilaaksi Tehtaanpuiston yhteiskoulusta 1958, Sotakorkeakoulusta hän valmistui 1975. Kilpinen toimi opetusupseerina Kotkan rannikkopatteristossa 1962, opetusupseerina ja linnakkeen päällikkönä Russarössä vuodesta 1962 ja Örössä vuodesta 1965. Hangon Rannikkopatteriston toimistopäällikkö hän oli vuodesta 1968 ja Rannikkotykistökoulun opettaja vuodesta 1975. Kilpinen toimi Pääesikunnassa toimistoesiupseerina vuodesta 1976 ja patteriston komentajana Suomenlinnan rannikkotykistörykmentissä vuodesta 1979 sekä sitten uudestaan Pääesikunnassa, toimistopäällikkönä vuodesta 1981. Hangon Rannikkopatteriston komentaja hän oli vuodesta 1984, Sotakorkeakoulun linjajohtaja vuodesta 1986, Suomenlinnan rannikkorykmentin komentaja vuodesta 1987, sotilasasiamies Prahassa ja Bonnissa vuodesta 1991 sekä Vaasan sotilasläänin komentaja vuodesta 1995, ennen eroamistaan vakinaisesta palveluksesta 1998.
Kilpinen ylennettiin vänrikiksi 1960, luutnantiksi 1962, yliluutnantiksi 1965, kapteeniksi 1968, majuriksi 1975, everstiluutnantiksi 1981, everstiksi 1987 ja prikaatikenraaliksi 1996.
Astronomi (sarjakuvahahmo)

| Astronomi |
| --- | --- |
 Astronomi, yksi Universumin vanhimmista
Luoja(t):  Steve Englehart & Marshall Rogers
Kustantamo:  Marvel
Ensiesiintyminen:  Silver Surfer #4 (1987)
Henkilötiedot
Oikea nimi:  Ei tiedossa
Status:  Aktiivinen
Ryhmäsidokset:  Universumin vanhimmat
Voimat:  Kosminen elämänvoima, kuolemattomuus
Astronomi on Marvel-kustantamon sarjakuvissa esiintyvä avaruusolento, joka kuuluu Universumin vanhimpiin. Hahmon ensiesiintyminen tapahtui amerikkalaisessa Silver Surfer -lehden numerossa #4 (1987). Astronomin loivat Steve Englehart ja Marshall Rogers.
Historia

Kuten muutkin Universumin vanhimmat, Astronomi on yksi Marvel-universumin vanhimmista elävistä olennoista. Karkeasti arvioituna Astronomi on ollut elossa noin 5,5 miljardia vuotta. Hän on yksi ensimmäisistä Alkuräjähdyksen jälkeen syntyneistä roduista ja Astronomi on elänyt jo pitkään muun rotunsa jäsenten kuoltua sukupuuttoon.
Astronomi syventyy fanaattisesti astronomian tutkimuksiinsa. Hän viettää olemassaolonsa tutkien ja kartoittaen universumia, sekä sen tähtiä, planeettoja ja muita taivaankappaleita.
Astronomi on tunnettu kyvystään toimia galaksien välisten konseptien kanssa. Kyky teki hänestä pääarkkitehdin Universumin vanhimpien suunnitelmassa surmata maailmojen syöjä Galactus, ainoa ei-mystinen olento universumissa, joka on Universumin vanhimpiakin vanhempi. Astronomi kertoi muille Vanhimmille, että Galactus toimi tasapainottavana voimana universumissa ja että Galactuksen surmaamiminen yhdessä Ikuisuuden ja Kuoleman kanssa tuhoaisi koko universumin. Ainoastaan Universumin vanhimmat selviäisivät uuteen universumiin siunattuina mahtavilla Kosmisella voimalla. Hopeasurffari kuitenkin esti Vanhimpien suunnitelmat ja Astronomi syöksyi yhdessä Keräilijän ja Vaihtajan kanssa mustaan aukkoon.
Voimat ja varusteet

Astronomin fyysinen voima on luultavasti samalla tasolla mitä keski-ikäisen aktiivisesti harjoittelevan maapallon miehen.
Astronomi omaa kuitenkin kosmisen elämänvoiman, joka pitää hänet käytännöllisesti katsoen kuolemattomana. Ei ole varmaa, omaako Astronomi muita yliluonnollisia voimia.
Astronomi kykenee ampumaan kädestään lasersäteen, jonka avulla hän voi mitata planeettainvälisiä välimatkoja. Hänellä on myös oikeassa silmässään linssejä, joiden avulla hän voi teleskooppisella katseellaan tarkastella kohteita, jotka ovat valtavienkin välimatkojen päässä. Tämän linssin tarkka kantomatka ei ole tiedossa.
Back for Good

Back for Good voi tarkoittaa muun muassa seuraavia:
Back for Good, Cascadan kappale
Back for Good,  Modern Talkingin albumi
Back for Good, Take Thatin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Back for Good”, voi hakea sivunnimihaulla, laajalla sivunnimihaulla tai tekstihaulla.
Barcelona (täsmennyssivu)

Wikisanakirjassa on tähän liittyvä sananselitys: .
Barcelona tarkoittaa seuraavia asioita:
Barcelona, kaupunki Kataloniassa Espanjassa
Barcelonan maakunta, maakunta Kataloniassa Espanjassa
Barcelona, kaupunki Venezuelassa
Barcelona, kaupunki Filippiineillä
Barcelona, kaupunki Rio Grande do Nortessa Brasiliassa
Futbol Club Barcelona, katalonialainen urheiluseura
Barcelona Sporting Club, ecuadorilainen urheiluseura
Barcelona, Freddie Mercuryn ja Montserrat Caballén albumi
”Barcelona”, Freddie Mercuryn ja Montserrat Caballén kappale
Barcelona, Whit Stillmanin elokuva
Vicky Cristina Barcelona, Woody Allenin elokuva
Barcelona-paviljonki, Ludwig Mies van der Rohen suunnittelema rakennus Barcelonassa
Barcelona-tuoli, Ludwig Mies van der Rohe ja Lilly Reichin suunnittelema istuin
945 Barcelona, pikkuplaneetta.
Circuit de Barcelona-Catalunya, Barcelonan moottoriratana tunnettu moottoriurheilurata
Sukunimenä

Félix Erviti Barcelona (1910–2000), espanjalainen roomalaiskatolinen pappi
Danny Barcelona (1929–2007), yhdysvaltalainen jazz-rumpali
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barcelona”, voi hakea sivunnimihaulla, laajalla sivunnimihaulla tai tekstihaulla.
Asemapäällikön talo

| Asemapäällikön talo |
| --- | --- |
 Asemapäällikön talo kuvattuna elokuussa 2020. Taustalla näkyy BW Tower -toimistotalo.
Osoite:  Mannerheiminkatu 17
Sijainti:  Lahti
Valmistumisvuosi:  1912
Suunnittelija:  Albert Leidenius
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Asemapäällikön talo on vuonna 1912 valmistunut Lahdessa sijaitseva asuintalo, joka rakennettiin Albert Leideniuksen piirustusten pohjalta. Talon malli perustuu Valtionrautateiden arkkitehdin Bruno Granholmin vuonna 1906 tekemään suunnitelmaan. Talo on hirttä, ja siinä on lautavuoraus. Arkkitehtuuriltaan se edustaa puujugendia.
Tutkija Riitta Niskanen kirjoittaa Lahden rakennushistoriallisessa selvityksessä, että ”Asemapäällikön talo ja puisto ovat arvokas muisto Lahden kehitykseen ratkaisevasti vaikuttaneen rautatien alkuajoista”.
Aiheesta muualla

Asemapäällikön talo Häme-Wikissä
Lahti
| --- | --- |
Kaupunginosat:  Ahtiala · Asemantausta · Hennala · Jalkaranta · Jokimaa · Järvenpää · Kartano · Kerinkallio · Keski-Lahti · Kilpiäinen · Kiveriö · Kivimaa · Koiskala · Kolava · Kujala · Kunnas · Kytölä · Kärpänen · Laune · Metsäkangas · Mukkula · Myllypohja · Möysä · Niemi · Nikkilä · Okeroinen · Paavola · Pesäkallio · Pirttiharju · Renkomäki · Salpausselkä · Sopenkorpi · Viuha · Ämmälä
Asuinalueet:  Anttilanmäki · Harjunalusta · Hiekkanummi · Kariniemi · Karisto · Liipola · Lotila · Metsäkangas · Petsamo · Riihelä · Saksala · Soltti · Venetsia
Järvet:  Alasenjärvi · Joutjärvi · Kymijärvi · Merrasjärvi · Pikku-Vesijärvi · Vesijärvi
Saaret:  Enonsaari
Museot:  Lahden kaupunginmuseon yksiköt: Hiihtomuseo · Historiallinen museo · Kuvakokoelma · Lahden visuaalisten taiteiden museo Malva · Radio- ja tv-museo · Sotilaslääketieteen museo  Muut: Askon museo · Ravintolamuseo · Sairaalamuseo · Suomen sotilasmusiikkimuseo
Rakennukset ja alueet:  Jokimaan ravikeskus · Lahden kaupungintalo · Lahden rautatieasema · Lahden teatteritalo · Lahden kaupunginkirjasto-maakuntakirjasto · Lahden kisapuisto · Lahden stadion · Radiomäki · Ristinkirkko · Salpausselän hyppyrimäet · Sibeliustalo
Puistot:  Fellmaninpuisto · Erkonpuisto · Kariniemen puisto · Lanu-puisto · Pikku-Vesijärven puisto
Luonnonsuojelualueet:  Häränsilmä-lampi · Linnaistensuo · Pesäkallio
Patsaat, muistomerkit ja -laatat:  Hakkapeliittain kotiinpaluu · Hirvi-patsas · Lahden taistelussa kaatuneiden saksalaisten muistomerkki · Launeen neidot · Lumisota · Mannerheimin ratsastajapatsas · Mikael Agricolan muistomerkki · Punavankien muistomerkki · Vapauden Hengetär
Tapahtumat:  F1 Powerboat Racing · Lahden julistebiennale · Lahden kansainvälinen kirjailijakokous · Lahden markkinat · Lahden runomaraton · Salpausselän Kisat · Summer Up
Attilio Mariani

Attilio Mariani (1921 Milano, Italia – 1988 Milano) oli italialainen arkkitehti ja muotoilija. Hän oli yksi 1900-luvun merkittävimmistä italialaisista alallaan.
Marianin Piazza Luigi di Savoia 24 -rakennus Milanossa
Marianin Madonna della Feden kirkko Olmin kaupunginosassa Milanossa
Aiheesta muualla

Kuvia tai muita tiedostoja aiheesta Attilio Mariani Wikimedia Commonsissa
Attilio Ariosti

Attilio Ariosti
Attilio Ariosti (5. marraskuuta 1666, Bologna – 1729, Lontoo) oli italialainen säveltäjä ja viola d'amoren soittaja. Hän toimi vuosina 1697–1703 säveltäjänä Berliinissä. Myöhempinä vuosinaan hän asui Englannissa. Vuonna 1716 hän soitti viola d'amorea Georg Friedrich Händelin oopperan Amadigi ensiesityksessä. Ariostin tuotantoon kuuluu muun muassa noin 25 oopperaa.
Aiheesta muualla

Attilio Ariosti International Music Score Library Project (englanniksi)
Vapaasti käytettävissä olevia partituureja Mutopia Project
Barcelona Santsin rautatieasema

Barcelona Santsin rautatieasema (kat. Estació de Barcelona Sants) on Barcelonan kaupungin päärautatieasema ja Katalonian raideliikenteen tärkeä solmukohta. Asemaa ylläpitää Espanjan valtiollinen rautatieyhtiö Renfe, joka liikennöi asemalta sekä Rodalies-lähijunia että kaukojunia. Yksi tärkeimmistä yhteyksistä on AVE-suurnopeusjuna Madridiin. Rautatieasema on yhdistetty myös Barcelonan metron linjoihin 3 ja 5. Metrojärjestelmässä asemaa merkitään sen katalaaninkielisellä nimellä Sants Estació. Kokonaisuuteen kuuluu myös linja-autoasema, eli kyseessä on matkakeskus.
Santsin asema rakennettiin nykyisessä asussaan 1970-luvulla ja se on pikkuhiljaa syrjäyttänyt Estació de Françan kaupungin tärkeimpänä asemana. Aseman kaikki laiturit sijaitsevat maan alla. Lippuhallit puolestaan sijaitsevat maanpäällisessä osassa. Rakennuksen ylemmissä kerroksissa toimii neljän tähden hotelli Hotel Barceló Sants.
Aiheesta muualla

Barcelona Sants Trens de Catalunya -sivustolla (katalaaniksi)
Wikimedia Commonsissa on kuvia tai muita tiedostoja aiheesta .
Back for Good (Cascadan kappale)

| ”Back for Good” Cascada |
| --- | --- | --- |

Singlen tiedot
 Julkaistu: 20. heinäkuuta 2018
 Tuottaja(t): Manuel Reuter, Yann Peifer
 Tyylilaji: euro house, eurodance
 Kesto: 03.22
 Levy-yhtiö: Zooland
Cascadan muut singlet
| ”Playground” 2017 | ”Back for Good” 2018 | ”Like the Way I Do” 2019 |
Back for Good on saksalaisyhtye Cascadan kappale. Sen julkaisi Zooland Records singlenä 20. heinäkuuta 2018. Kappaleen ovat sanoittaneet Andres Ballinas, Manuel Reuter ja Yann Peifer, joista kaksi jälkimmäistä myös tuottivat sen. Sanoituksiltaan kappale kertoo yhtyeen keulahahmo Natalie Horlerin suhteesta entisen miesystävänsä kanssa, jonka kanssa hän "yritti kovasti pysyä yhdessä", johon laulaja on kuitenkin kappaleen julkaisuhetkellä todennut tilanteen olevan paremmin kun on vain ollut omillaan. Kappaleelle on toteutettu myös virallinen sanoitusvideo, joka julkaistiin videopalvelu YouTubessa singlen julkaisupäivänä.
Anteeksipyyntö

Anteeksipyyntö on tapa osoittaa katumusta normin rikkomisesta tai sosiaalisesta virheestä. Anteeksipyynnön tavoitteena on saada anteeksipyynnön kohde antamaan tekijälle anteeksi.
Anteeksipyyntöä voi edeltää rikkomuksen tehneen henkilön kokema tunnontuska ja syyllisyydentunto. Pyytäessään anteeksi tekijä usein ilmaisee katumusta sosiaalisten odotusten rikkomisesta ja antaa lupauksen toimia vastedes paremmin. Tällä tavoin hän ilmaisee tunnistavansa oman moraalisen epäonnistumisensa.
Anteeksipyynnön voi esittää vieraiden tai tuttavien kesken, läheisessä ihmissuhteessa, tai julkisessa tilanteessa, kuten oikeudenkäynnissä.
Vaikutelmien hallinnassa

Sosiologi Erving Goffmanin mukaan anteeksipyyntö on strategia, jota ihminen käyttää sosiaalisessa vuorovaikutustilanteessa, kun hän on rikkonut kyseistä tilannetta määritteleviä sosiaalisia odotuksia vastaan niin, että jotakuta uhkaa kasvojen menetys. Anteeksipyynnön kautta ihminen käsittelee tilanteen aiheuttamaa nolostumista ja ahdistusta.
Anteeksi voi pyytää jo etukäteen, jos pyytäjä aikoo tietoisesti rikkoa jotain odotusta. Näin tehdään esimerkiksi silloin, kun halutaan esittää henkilökohtainen kysymys, joka voi vaikuttaa tunkeilevalta ja aiheuttaa kasvojen menetyksen.
Teon tapahtumisen jälkeen anteeksi voidaan pyytää uhrin kasvojen menetyksen uhan edessä esimerkiksi silloin, kun läikytetään vahingossa juomaa toisen henkilön päälle. Anteeksipyytäjä voi samalla lisäksi soimata itseään kömpelyydestä. Näin tapahtuman todistajat saadaan vakuuttuneiksi siitä, että uhri ei itse ollut syyllinen onnettomuuteen, ja hän säilyttää kasvonsa.
Pieni onnettomuus, kuten tönäisy jalkakäytävällä, voidaan kuitata lyhyellä anteeksipyynnöllä silloin, kun teko oli tahaton.
Jos anteeksipyyntö on falski, kuten jos vanhemmat pakottavat lapsensa esittämään sen, vastaanottaja ja kuulija voivat päätellä sen vilpillisyyden puhujan äänensävystä ja ilmeistä.
Ihmissuhteiden vaalimisessa

Lapset oppivat jo nuorina anteeksipyynnön tärkeyden perhesuhteiden ylläpidossa. Avioliitossa täyden anteeksipyynnön esittämisen tarkoitus on saada täysi anteeksianto puolisolta. Tällöin anteeksipyytäjä myöntää virheensä, ilmaisee katumusta ja vannoo parantavansa tapansa. Joskus hän lupaa lisäksi korvaavansa tekonsa jollain tavoin. Täydellinen anteeksipyyntö auttaa suhteen korjaamisessa yleensä paremmin kuin tekosyyt, syyllisyyden kiistäminen tai omien tekojen puolustelut. Vakavimpia rikkomuksia, kuten uskottomuutta, anteeksipyyntö ei kuitenkaan aina pysty korjaamaan.
Oikeudessa

Oikeuden tuomarit antavat joskus lievemmän tuomion, jos rikoksentekijä tunnustaa tekonsa ja pyytää sitä anteeksi. Jotkut tutkijat arvelevat rikoksen uhrin pelon ja katkeruuden vähenevän, jos hän saa tekijältä anteeksipyynnön. Toisaalta vilpillisten anteeksipyyntöjen esittämisen tiedetään olevan rikollisille tyypillistä.
Julkisuudessa

Valtionjohtajat, järjestöt ja valtiot ovat joskus pyytäneet julkisesti anteeksi toimiaan. Esimerkiksi Australia on pyytänyt anteeksi maan alkuperäisasukkaiden kohtelua.
Aiheesta muualla

Wikisanakirjassa on tähän liittyvä sananselitys: .
Hedberg, Mimosa: Näin pyydät oikein anteeksi alkuperäiskansoilta. Maailman kuvalehti 28.3.2018.
Lahtinen, Ilona: Pahoittelen aiheutunutta mielipahaa. Kotus-blogi 1.11.2021.
Oksanen, Roosa: Poliitikon anteeksipyyntö voi olla pelkkää teatteria. Yle uutiset 30.7.2023.
Sjöblom, Katarina: Anteeksipyytämisen ja -antamisen politiikasta. Politiikasta 24.2.2022.
Bakkan kirkko

| Bakka kirkko Bakka kyrkje |
| --- | --- |
 Kirkko vuonna 2006.
Sijainti:  Eidfjord, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1859
Materiaali:  puu
Istumapaikkoja:  190
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Bakkan kirkko (norj. Bakka kyrkje) on Aurlandin kunnassa Vestlandin läänissä Norjassa sijaitseva puinen pitkäkirkko vuodelta 1859.
Aiheesta muualla

Kuvia tai muita tiedostoja aiheesta Bakkan kirkko Wikimedia Commonsissa
Arraba (Israel)

| Arraba |
| --- | --- |
 Näkymä kohti Arrabaa.
 Arraba
 Koordinaatit: 32°51′2″N, 35°20′20″E 
Valtio:  Israel
Hallintoalue:  Pohjoinen
Väkiluku (2019):  25 833
Infobox OKVirheellinen NIMI-arvo: 
Arraba (arab. عرّابة‎, ‘Arrāba, hepr. ‏עראבה‎, Araba) on kaupunki Israelin Pohjoisella hallintoalueella. Sen asukkaat ovat pääasiassa arabeja ja sen asukasluku oli vuoden 2019 lopussa 25 833.
Maantiede

Arraba sijaitsee Galilean keskiosassa Sakhninin kaupungin itäpuolella.
Historia

Nykyinen Arraba tunnettiin Rooman valtakunnan kaudella nimellä Gabara tai Araba. Osmanien aikaisessa veroluettelossa vuodelta 1596 kylässä sanotaan olevan 127 kotitaloutta (khana). Veroja maksettiin Nabluksen paššalle. 1700-luvulla kylä oli Zahir al-Umarin tukikohta. 1880-luvulla kylää luonnehdittiin suurehkoksi kivistä rakennetuksi kyläksi, jossa asui noin 1 000 muslimia ja kristittyä.
Väestö

Arraban asukasluku vuoden 2019 lopussa oli 25 833. Kaupungin asukkaat ovat pääasiassa arabeja.
Vanha rakennus.
Beetasolu

F-aktiini haiman beetasoluissa, jotka on värjätty faloidiinilla ja TRITC:llä
Beetasolut ovat haiman umpieritteisen osan Langerhansin solusaarekkeissa sijaitsevia soluja, jotka tuottavat insuliinia. Beetasolut aistivat elimistön verensokeritasoa ja lisäävät insuliinin eritystä tarpeen mukaan. Terveillä tämä eritys tapahtuu muutaman minuutin välein purskeina ja sitä kutsutaan peruseritykseksi. Näin verensokeria säädellään erityisesti aterioiden välillä ja yöllä. Ruokaillessa beetasolut vapauttavat insuliinia nopeasti ensivaiheessa ja hitaasti yhden - kahden tunnin aikana ruokailusta. Suolistosta erittyvät hormonit vaikuttavat ensivaiheen insuliinin tuotantoon beetasoluissa.
Suomalainen professori Timo Otonkosken johtama tutkijaryhmä on kyennyt tuottamaan kantasoluista toimivia beetasoluja. Tutkimus toteutettiin koemaljalla sekä hiirillä.
Solujen tuhoutuminen johtaa elimistössä verensokerin säätelyn pysähtymiseen ja sairastumiseen tyypin 1 diabetekseen. Perintötekijöillä on merkitys siihen, että kenellä tämä solutuho käynnistyy. Viime aikoina on havaittu, että enterovirusinfektioilla ja erityisesti Coxsackie B -viruksilla (CVB) on osuus tämän prosessin käynnistymisessä. CVB-virusten on havaittu aiheuttavan kroonisen tulehduksen haimaan. Tapahtumaketju käynnistyy 1-2 vuotiailla ja voi kestää vuosia ennen kuin tyypin 1 diabetes puhkeaa.
Beetfage

Beetfagen kappeli
Beetfage eli Betfage oli Betanian naapurikylä Jerusalemin liepeillä lähellä Öljymäen lakea. Se mainitaan yhdessä Betanian kanssa palmusunnuntain juhlakulkueen lähtöpaikaksi
. Vuonna 1876 Öljymäeltä löydettiin ristiretkien aikainen kivipaasi, jossa kuvataan Betanian ja Beetfagen tapahtumia ja jossa näkyvät vielä sanat "Betfage" ja "aasi". Löytöpaikalle pystytettiin fransiskaanien kappeli.
Autokomppania

Autokomppania voi viitata seuraaviin Suomen puolustusvoimien perusyksiköihin:
1. erillinen autokomppania, komppania Kainuun prikaatissa
2. erillinen autokomppania, entinen komppania Varsinais-Suomen ilmatorjuntarykmentissä
3. erillinen autokomppania, entinen komppania Savon prikaatissa
4. erillinen autokomppania, komppania Panssariprikaatissa
Kaartin pataljoonan kuljetuskomppania, aik. Kaartin pataljoonan autokomppania, komppania Kaartin jääkärirykmentissä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Autokomppania”, voi hakea sivunnimihaulla, laajalla sivunnimihaulla tai tekstihaulla.
Arosa

| Arosa |
| --- | --- |
 Arosan kylä sijaitsee Oberseen rannalla
 vaakuna
 Arosan sijainti Plessurin piirikunnassa
 Arosa
 Koordinaatit: 46°47′00″N, 09°41′00″E 
Valtio:  Sveitsi
Kantoni:  Graubünden
Piirikunta:  Plessur
Pinta-ala:  
 – Kokonaispinta-ala:  154,79 km²
Korkeus:  710–2 980 m
Väkiluku (2014):  3 247
 – Väestötiheys:  21 as./km²
 
 www.arosa.ch 
Infobox OKVirheellinen NIMI-arvo: 
Arosa on kunta Graubündenin kantonissa Sveitsissä. Siellä on 3 247 (31.12.2014) vakinaista asukasta.
Historiaa

Arosassa on asunut retoromaaninkielisiä ihmisiä ainakin 1200-luvulta, ja saksankielisiä 1300-luvulta asti. Vuoteen 1851 Arosa oli osa Davosin kuntaa. Nykyinen Arosan kunta syntyi vuoden 2013 alussa, kun kahdeksan laakson kuntaa (Arosa, Calfreisen, Castiel, Langwies, Lüen, Molinis, Peist ja St. Peter-Pagig) muodostivat uuden Arosan kunnan.
Maantiede

Reinin sivujoki Plessur saa alkunsa Arosasta. Kunnan korkein vuori on Aroser Rothorn (2 980 m mpy.).
Matkailu

Arosa tunnetaan sekä kesä- että varsinkin talviturismin keskuksena – vuodepaikkoja on yli neljä tuhatta. Arosaan on Rhätische Bahnin junayhteys Churista. Radan varrella Arosassa on Plessurin laakson ylittävä suuri silta, Langwieser Viadukt.
Aiheesta muualla

Kuvia tai muita tiedostoja aiheesta Arosa Wikimedia Commonsissa
Beethovenin jouluseikkailu

| Beethovenin jouluseikkailu> Beethoven’s Christmas Adventure |
| --- | --- |

Ohjaaja:  John Putch
Käsikirjoittaja:    Daniel Altiere  Steven Altiere 
Tuottaja:  Jeff Freilich
Säveltäjä:  Chris Bacon
Leikkaaja:  John Gilbert
Pääosat:   Munro Chambers  Kim Rhodes  Jan Skene  John Cleese  Robert Picardo 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  Netflix
Ensi-ilta:   Yhdysvallat 2011  Suomi 23. marraskuuta 2011 
Kesto:  86 min
Alkuperäiskieli:  englanti
Edeltäjä:   Beethoven (1992)  Beethovenin toinen (1993)  Beethovenin kolmas (2000)  Beethovenin neljäs (2001)  Beethovenin viides (2003)  Beethovenin kuudes (2008) 
Seuraaja:  Beethoven's Treasure Tail (2014)
Aiheesta muualla
IMDb 
Elonet
AllMovie
Infobox OKNimi-testi OK: 
Beethovenin jouluseikkaulu (engl.  Beethoven's Christmas Adventure ) on vuonna 2011 julkaistu yhdysvaltalainen elokuva. Elokuva on Beethoven-elokuvasarjan seitsemäs osa.
Bassem Srarfi

| Henkilötiedot |
| --- | --- | --- |
Syntymäaika: 25. kesäkuuta 1997 (ikä 27)
Syntymäpaikka: Tunis, Tunisia
Pelipaikka: hyökkäävä keskikenttä, oikea laitahyökkääjä
Pituus: 176 cm
Seura
Seura:  OGC Nice
Pelinumero: 11
Seurat
| Vuodet | Seura | O (M) |
| 2015–2017 2017– |  Club Africain  OGC Nice | 27 (6) 56 (4) |
Maajoukkue
| 2017– |  Tunisia | 15 (1) |
 Seurajoukkueuran tilastot kattavat vain kansalliset sarjat, päivitetty 23. joulukuuta 2019.  Maajoukkueuran tilastot päivitetty 23. joulukuuta 2019.
Bassem Srarfi (arab. بسام الصرارفي‎, s. 25. kesäkuuta 1997 Tunis) on tunisialainen jalkapalloilija. Keskikentällä ja hyökkääjänä pelaava Srarfi edustaa Ranskan pääsarjassa pelaavaa OGC Nicea.
Maajoukkueura

Srarfi pelasi ensimmäisen maaottelunsa Tunisian maajoukkueessa maaliskuussa 2018 Irania vastaan.
Kesäkuussa 2018 Srarfi valittiin Tunisian maajoukkueeseen vuoden 2018 MM-kilpailuihin Venäjälle. Hän pääsi kisoissa vaihtopelaajana kentälle Panamaa vastaan pelatun viimeisen alkulohko-ottelun lopussa. Hän on tehnyt maalin kesäkuussa 2019 ystävyysottelussa Irakia vastaan.